Document ID: 32003R2331

Uredba Komisije (ES) št. 2331/2003
z dne 23. decembra 2003
o izvajanju člena 12 Uredbe Sveta (ES) št. 2501/2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004 in o spremembi navedene uredbe
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2501/2001 z dne 10. decembra 2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004 [1] in zlasti člena 12 Uredbe,
ob upoštevanju naslednjega:
(1) Tarifne preferenciale iz členov 7 in 10 Uredbe (ES) št. 2501/2001 je treba odpraviti za izdelke s poreklom iz države upravičenke iz sektorja, ki je v treh zaporednih letih izpolnil enega od meril iz člena 12(1) te uredbe.
(2) Tarifne preferenciale, ki so bili odpravljeni v okviru prejšnje sheme in na podlagi Uredbe Sveta (ES) št. 815/2003 [2], je treba ponovno uvesti za sektor, ki v treh zaporednih letih ni izpolnil meril iz člena 12(2) Uredbe (ES) št. 2501/2001.
(3) Pogoj iz člena 12(3) Uredbe (ES) št. 2501/2001, na podlagi katerega se odstavka 1 in 2 člena 12 ne uporabljata za države upravičenke, katerih izvoz v Skupnost je manjši od praga, določenega v tem pogoju, so izpolnile Argentina, Iran in Urugvaj.
(4) Tarifne preferenciale, ki so bili odpravljeni v okviru prejšnje sheme in na podlagi Uredbe Sveta (ES) št. 815/2003, je treba ponovno uvesti za sektorje vseh držav upravičenk, katerih izvoz v Skupnost je manjši od praga, določenega v členu 12(3) Uredbe (ES) št. 2501/2001.
(5) Za določitev sektorjev, ki izpolnjujejo pogoje iz Uredbe (ES) št. 2501/2001, se uporabijo zadnji popolni statistični podatki, t.j. podatki od leta 1999 do 2001.
(6) Prilogo I k Uredbi (ES) št. 2501/2001 je treba nadomestiti, da bi odražala odpravo ali ponovno uvedbo tarifnih preferencialov iz členov 7 in 10.
(7) Ukrepi, predvideni s to uredbo, so v skladu z mnenjem Odbora za splošne preferenciale -
SPREJELA NASLEDNJO UREDBO:
Člen 1
1. Tarifni preferenciali iz členov 7 in 10 Uredbe (ES) št. 2501/2001 se odpravijo v skladu s členom 12(1) te uredbe za izdelke s poreklom iz držav upravičenk, naštetih v Prilogi I k tej uredbi, iz sektorjev, ki so v tej prilogi navedeni pri posamezni državi.
2. Tarifni preferenciali iz členov 7 in 10 Uredbe (ES) št. 2501/2001 se ponovno uvedejo v skladu s členom 12(2) te uredbe za izdelke s poreklom iz držav upravičenk, naštetih v Prilogi II k tej uredbi, iz sektorjev, ki so v tej prilogi navedeni pri posamezni državi.
3. Tarifni preferenciali, ki so bili odpravljeni v okviru prejšnje sheme in na podlagi Uredbe Sveta (ES) št. 815/2003, se ponovno uvedejo v skladu s členom 12(3) Uredbe (ES) št. 2501/2001 za vse države upravičenke iz Priloge II k tej uredbi.
Člen 2
Priloga I k Uredbi (ES) št. 2501/2001 se nadomesti z besedilom, navedenim v Prilogi III k tej uredbi.
Člen 3
Ta uredba začne veljati 1. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. decembra 2003

Labels: 3
5